
H O T Ă R Â R E A
nr. 365  din 30.10.2019
privind aprobarea criteriilor, procedurii pentru selecția, numirea și eliberarea din 
funcţia de Director al Clubului Sportiv Comunal Millenium Giarmata


CONSILIUL LOCAL al comunei Giarmata, județul Timiș, întrunit în ședința ordinară din data de 30.10.2019:
     Având în vedere : 
· expunerea de motive a d-lui primar ing. Bunescu Virgil:
· raportul întocmit de Compartimentul Juridic;
· prevederile Prevederile Legii educației fizice şi sportului nr. 69 /2000, cu modificările şi completările ulterioare; 
· prevederile Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educației fizice şi sportului nr. 69/2000; 
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică; 
· avizul favorabil acordat de comisia de specialitate din cadrul Consiliului Local Giarmata;
         În temeiul art. 129 alin. (2) lit. e) și alin. (9) lit. c), art. 139 alin. (2) și 196 alin. (1) lit. a) din Ordonanţa de Urgenţă  nr. 57/2019 privind Codul administrativ;
       H  O  T  Ă  R  Ă  Ş  T  E   :
ART.1. Se aprobă criteriile, procedura pentru selecția, numirea şi eliberarea din funcţia de Director al Clubului Sportiv Comunal Millenium Giarmata, conform Anexei care face parte integrantă din prezenta hotărâre.
ART. 2. Se aprobă durata de 3 ani a Contractului de management ce urmează a fi încheiat cu persoana (candidatul) declarat "admis” în urma susținerii concursului de ocupare a funcției contractuale de Director al Clubului Sportiv Comunal Giarmata. 
ART. 3. Se împuterniceşte Primarul Comunei Giarmata pentru a semna Contractul de management cu persoana (candidatul) declarat "admis” la concurs, cu respectarea prevederilor legale incidente.
ART. 4. Procedura de ocupare prin concurs, pe durată determinată de 3 ani în baza unui contract de management, a funcției contractuale de Director al Clubului Sportiv Comunal Giarmata, se desfăşoară cu respectarea prevederilor prevederilor Hotărârii Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare.
ART. 5.  Cu aducerea la îndeplinire a prezentei hotărâri se desemnează Compartimentul Stare Civilă, Resurse Umane din cadrul Primăriei Comunei Giarmata.
	  ART.6. Prezenta hotărâre a fost adoptată cu un nr. de 8 voturi „pentru”, 7 „abțineri”, 0„împotrivă”.





ART. 7. Prezenta hotărâre se comunică :
· Instituției Prefectului -  Județul Timiș;
· Primarului Comunei Giarmata;
· Secretarului comunei Giarmata;
· Compartimentul Stare Civilă, Resurse Umane;
· se va afișa.

Criteriile de ocupare, procedura pentru selecția, numirea și eliberarea din
funcţia de Director al Clubului Sportiv Comunal Giarmata

Criterii generale și specifice 
1. Criterii generale: 
1.1. Are cetăţenia română şi domiciliul în România; 
1.2. Cunoaşte limba română scris și vorbit;
 1.3. Are vârsta minimă reglementată de prevederile legale (18 ani); 
1.4. Are capacitate deplină de exerciţiu; 
1.5. Are o stare de sănătate corespunzătoare funcției pentru care candidează, atestată pe bază de examen medical de specialitate; 
1.6. Indeplineşte condițiile de studii şi, după caz, de vechime sau alte  condiții specifice potrivit cerinţelor postului;
 1.7. Nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul care împiedică înfăptuirea justiției, de fals ori a unor fapte de corupție sau a unei infracțiuni săvârşite cu intenţie, care ar face-o incompatibilă cu exercitarea funcției, cu excepţia situației în care a intervenit reabilitarea; 
1.8. Nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 7 ani dovedit, dacă este cazul, cu carnetul de muncă sau adeverințe doveditoare în 
acest sens;
 1.9. Nu a desfăşurat activitate de poliţie politică, astfel cum este definită de lege.
 2. Criterii specifice: 
2.1. Absolvenţi de studii universitare de licență absolvite cu diplomă, respectiv studii superioare de lungă durată, absolvite cu diplomă de licență sau echivalentă;
 2.2. Depunerea unui Proiect de management care să cuprindă: o proiecție fundamentală a bugetului de venituri și cheltuieli a Clubului Sportiv Comunal Giarmata, pentru perioada 2020-2023, strategii, programe, proiecte, măsuri concrete, cuantificabile ce vor fi avute în vedere în perioada de executare a contractului de management.
Procedura de selecție și numire a candidaţilor 
1. Ocuparea postului de Director al Clubului Sportiv Comunal Millenium Giarmata se face prin concurs organizat potrivit prevederilor Hotărârii Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare. 
2. Comisia de concurs, comisia de soluţionare a eventualelor contestaţii şi secretariatul comisiilor se constituie prin act administrativ al Primarului Comunei, cu respectarea condiţiilor şi criteriilor, inclusiv cele privitoare la regimul incompatibilităţilor și conflictelor de interese, prevăzute de Hotărârea Guvernului nr. 286/2011. 
3. Concursul de ocupare a funcției de Director al Clubului Sportiv Comunal Millenium Giarmata se desfăşoară conform cerințelor cuprinse în Anunțul public, al cărui conținut este stabilit de Primarul Comunei. Anunțul public cuprinde: a) denumirea postului pentru care se organizează concursul; b) condiţiile generale și specifice de participare la concurs; c) tipul probelor de concurs, locul, data şi ora desfăşurării acestora; d) bibliografia şi, după caz, tematica; e) calendarul de desfăşurare a concursului, respectiv data-limită şi ora până la care se pot depune dosarele de concurs şi Proiectul de management, datele de desfăşurare a probelor de concurs, termenele în care se afişează rezultatele pentru fiecare probă.Termenele în care se pot depune şi în care se afişează rezultatele contestațiilor, precum şi termenul în care se afişează rezultatele finale. f) informaţiile referitoare la organizarea şi desfăşurarea concursului se menţin la locul de afişare şi, după caz, pe pagina de internet a autorităţii sau instituţiei publice organizatoare până la finalizarea concursului.
4. Rezultatul final al concursului, Proiectul de management declarat câştigător și durata acestuia se aprobă prin hotărâre a Consiliului Local al Comunei Giarmata, la propunerea Primarului Comunei Giarmata.

 
Bibliografia propusă
1. Ordonanța de Urgență a Guvernului nr. 57/2019 privind Codul Administrativ partea I, III, VI, VII;
2. Legea educației fizice și sportului nr. 69/2000 cu modificările și completările ulterioare;
3. Hotărârea nr. 884/2001 pentru aprobarea Regulamentului de punere în aplicare a dispozițiilor Legii nr. 69/2000 cu modificările și completările ulterioare;
4. Ordinul nr. 1792/2002 pentru aprobarea Normelor metodologice privind angajarea, lichidarea, ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale, cu modificări și completări ulterioare;
5. Legea nr. 32/1994 rpivind sponsorizarea, cu modificările și completările ulterioare;
6. Ordinul nr, 994/1994 privind aprobarea Instrucțiunilor pentru aplicarea Legii nr. 32/1994 privind sposorizarea.

Încetarea contractului de management
1. Încetarea contractului de management poate fi realizată în următoarele situaţii:
 a) Expirarea perioadei pentru care a fost încheiat; 
b) Revocarea din funcția de Director al Clubului Sportiv Comunei Giarmata, în cazul neîndeplinirii obligaţiilor prevăzute în Contractul de management; 
c) Acordul de voință a părților semnatare, consemnat în scris; 
d) Apariţia unei situaţii de incompatibilitate sau conflict de interese prevăzută de 
lege;
 e) Renunțarea de către Directorul Clubului Sportiv Comunal Millenium Giarmata la mandatul  încredinţat; 
f) Decesul sau punerea sub interdicţie judecătorească a Clubului Sportiv Comunal Millenium Giarmata 
2.. Salarizarea Directorului Clubului Sportiv Comunal Millenium Giarmata se face în conformitate cu prevederile Legii nr. 153/2017 privind salarizarea personalului plătit din fondurile publice, la nivelul corespunzător funcției contractuale de conducere. .

Atribuții ale Directorului Clubului Sportiv Comunal Millenium Giarmata 
Atribuțiile generale și specifice ale Directorului Clubului Sportiv Comunal Millenium Giarmata sunt stabilite prin Regulamentul de organizare şi funcţionare al Clubului și sunt detaliate prin fişa postului care este anexată Contractului de management. 

